<classify> Alisema kuwa wachezaji wake katika mchezo huo walioshinda kwa bao 1-0, walishindwa kuzitumia vizuri nafasi kibao walizopata. Matokeo hayo yanaiweka Simba katika nafasi ya pili baada ya kufikisha pointi 42 sawa na Azam FC na pointi moja nyuma ya Yanga, lakini wakiwa nyuma ya vinara hao kwa tofauti ya mabao.Akizungumza baada ya mchezo huo Mayanja alisema Simba ilicheza kwa kiwango na kwamba walikuwa washinde mabao zaidi ya matatu lakini ilishindikana baada ya wachezaji kushindwa kutumia nafasi hizo. Tunashukuru kwa kupata ushindi huo.Tungeweza hata kufunga mabao matatu lakini wachezaji wameshindwa kufanya hivyo, tumekosa penalti licha ya kuwa tulikuwa tunaongoza kwa kutawala mpira, alisema. Alisema ushindi huo katika mechi ya ugenini sio mbaya kwa vile hata uwanja wenyewe hauridhishi, kwani muhimu kwao ilikuwa ni kupata ushindi ambao waliupata.Mayanja alisema ili kufanya vizuri katika mchezo ujao ni kuwapumzisha wachezaji wake kwa siku moja kwa maana ya jana na leo ataanza mazoezi kujiandaa na mchezo ujao dhidi ya Stand United. Simba itaendelea kukaa Shinyanga ikiisubiri Stand United katika mchezo utakaochezwa Jumamosi.  <topic>: MICHEZO 